Julissa Reynoso Pantaleon

Julissa Reynoso Pantaleón (født 2. januar 1975 i Salcedo i Den dominikanske republikk) er en dominikanskfødt amerikansk advokat og diplomat. Hun er stabssjefen til førstedame Jill Biden.

Bakgrunn
Julissa Reynoso kom med familien som innvandrere til USA i 1982. De bosatte seg i South Bronx i New York City. Hun tok bachelorgrad i offentlig forvaltning ved Harvard University, mastergrad i utviklingsstudier ved University of Cambridge, og til slutt den juridiske doktorgrad ved Columbia Law School.

Karriere
Hun var først advokat i advokatfirmaet Simpson Thacher & Bartlett LLP i New York, med tyngdepunkt innen International Arbitration and Antitrust Law. Hun arbeidet som skrankeadvokat og internasjonal voldgiftspartner i det internasjonale advokatfirmaet Winston & Strawn LLP. Hun var tidligere partner med Chadbourne & Parke LLP, og praktiserte i firmaets internasjonale voldgifts- og Latin-Amerika-grupper. 

Hun har bidratt i judidiske fagtidsskrifter og skrev også i pressen.

Etter at hun fra 2006 hadde vært Deputy Director i Office of Accountability i New York City Department of Education (NYCDOE), ble hun den 16. november 2009 Deputy Assistant Secretary for Sentralamerika, Karibia og Cuba i Bureau of Western Hemisphere Affairs i USAs utenriksdepartement.

Reynoso var også tilknyttet fakultetet ved Columbia University School of Law og School of International and Public Affairs. 

Fra mars 2012 til desember 2014 var hun USAs ambassadør i Uruguay.

Referanser 

Joe Bidens regjering
Jurister fra USA
Ambassadører fra USA
USAs ambassadører til Uruguay
Personer fra provinsen Hermanas Mirabal
Personer fra New York City